BASES PARA A CONCESIÓN DE SUBVENCIÓNS A CLUBS DEPORTIVOS DO CONCELLO DE O GROVE ANO 2015
ADMINISTRACIÓN LOCAL — Municipal — Grove, O (Subvenciones, 19/02/2015)

É obxecto das presentes bases regular as normas polas cales se rexerá a concesión en concorrencia competitiva de subvencións aos clubs deportivos deste Concello para sufragar parte dos gastos que lles ocasione a promoción de actividades deportivas de interese municipal. A contía global das subvencións será acordada anualmente pola Xunta de Goberno con cargo ao crédito da partida 341.48000 do orzamento municipal prorrogado a este ano 2015, e non poderá superar a contía global de 93.000,00 €, repartidas en 87.000,00 € para actividades dos clubs e 3.000,00 € para os campionatos de España. Este importe será repartido entre os clubes solicitantes segundo os criterios que se establecen na base sexta, sen que a concesión implique para o beneficiario dereito ningún para anos posteriores. Tamén todos aqueles clubes que non teñan subvención por non acadar 20 licenzas repartirán 3.000,00 € segundo a súa memoria de actividades. Poderán solicitar estas axudas reguladas pola presente convocatoria: a) As asociacións e entidades deportivas validamente constituídas sen ánimo de lucro, que teñan o seu domicilio social no concello do Grove b) Asociacións e entidades deportivas que realicen actividades de interese municipal e certifiquen un mínimo de 20 deportistas federados. Das cales o 75% son de residentes no Grove. Non computan as licenzas escola. c) Asociacións e entidades deportivas que se atopen debidamente inscritas no Rexistro Municipal de Asociacións do Concello do Grove. d) Os clubs que permiten o desenvolvemento da súa actividade a fillos de socios e non socios. e) Os club que no deporte base cobren menos de 10 euros ao mes pola práctica do deporte, pero sempre a titulo voluntario e atendendo ás condicións familiares de cada cativo. f) Que desenvolvan a súa actividade como mínimo 11 meses ao ano, con períodos de adestramentos, adestradores e horarios de adestramentos fixos e semanais. g) Que participen como mínimo no 50% dos eventos deportivos federados en que están inscritos. h) Ter actividades en deporte base e de competición federada en ditas categorías. Non poderán ser destinatarios de subvención as sociedades anónimas deportivas ou outras asociacións, clubes ou entidades con ánimo de lucro. Todos os clubs con subvención superior a 6.000,00 euros terán que levar na súa vestimenta (chándal e camiseta competición) o logo de Concellería de Deportes e, en caso de dispor de furgoneta, un adhesivo da Concellería.1.º- O procedemento de concesión individual das subvencións iniciarase coa solicitude previa do clube interesado nun formulario, que lle facilitará a Administración municipal (anexo I), acompañado da documentación complementaria correspondente. Presentarase no Rexistro municipal.2.º- O prazo para a presentación de solicitudes será de 15 días hábiles desde publicación no BOP destas bases. A partires desta data non serán admitidas a trámite máis solicitudes, non obstante, a Xunta de Goberno Local poderá establecer outros prazos por razóns que deberán xustificarse no acordo. Xunto coa solicitude, e coa única excepción do apartado 3. B (xa que esta información se comprobará de oficio), os interesados deberán presentar a seguinte documentación: 1-Certificación da Federación correspondente en que conste que o clube solicitante se atopa na actualidade de alta con actividade propia (folla adxunta). 2-Certificacións expedidas pola Axencia Tributaria, estatal e autonómica, e a Tesourería Xeral da Seguridade Social de estar ao corrente e sen débedas coas citadas administracións.1- Certificación da federación correspondente onde conste o número de fichas federativas expedidas na tempada xa rematada e por categorías (folla adxunta). 2- Certificación do presidente do clube onde conste o número de adestradores titulados que imparten os adestramentos nas distintas categorías, acompañada das copias dos seus títulos.3- Certificación federativa en que conste a categoría en que militaron os distintos equipos da entidade durante a tempada xa rematada.4- Memoria deportiva asinada polo presidente do clube onde se describirán as actividades realizadas e as competicións en que se participou na tempada anterior, o número de deportistas participantes, cantidade de socios, así como os resultados xerais, títulos e clasificacións obtidas.5- Memoria de actividades da escola deportiva. Esta poderá estar incluída dentro da memoria deportiva pero nun apartado especifico.6- Memoria económica, asinada polo presidente, onde de detallen os gastos e ingresos anuais da derradeira tempada clasificados por actividades.7- Outros datos de interese que poidan dar fe da actividade do clube. Os clubes que se demostre que non achegaron datos reais poderán perder o total da subvención. Ditos datos poderán ser contrastados coas federacións correspondentes. A Xunta de Goberno Municipal, con base na documentación achegada polos clubes, e a proposta da Comisión de Valoración, acordará o reparto das subvencións no presente ano. A Comisión de Valoración, estará composta por: - O Alcalde do Concello do Grove - O Concelleiro de Deportes, quen actuará, ademais, como instrutor. - O Técnico de Deportes Secretario/a: actuará como secretario/a, sen voto, un/unha técnico/a do Concello. O reparto de puntos realizarase atendendo ao número de equipos federados segundo categoría e ao número de fichas federadas dentro de cada categoría. Con este reparto de puntos intentase premiar aos clubes con maior deporte base.1. Os equipos puntúanse segundo a súa categoría e zona onde compitan segundo o baremo seguinte: 2. As fichas puntúanse segundo a categoría e a zona onde compitan co baremo seguinte para categoría masculina, e cun 0,1 a maiores para categoría feminina: 3. Aqueles clubs que teñan adestradores titulados que dirixan equipos, independentemente da categoría, e o acrediten coa copia do título oficial, serán subvencionados con 2 puntos máis por cada adestrador titulado, o número máximo de adestradores subvencionados nunca será maior que o número de equipos de dito club. Destes baremos exclúese aos clubs marítimos que só se puntúan 0,6 puntos por ficha e cun 0,1 a maiores para mulleres e dous puntos por cada adestrador titulado. Unha vez puntuados todos os equipos, adestradores titulados e fichas por categorías, sumaranse todos os puntos do clubs. O 100% da cantidade asignada pola Xunta de Goberno para estas bases e que estará incluída na aplicación orzamentaria 341.48000 dividirase en partes iguais entre os clubs marítimos e os terrestres. O importe destinado a cada unha das partes (marítimos e terrestres), repartirase proporcionalmente segundo os puntos obtidos por cada club. Será a Xunta de Goberno Local a que decida a inclusión das entidades deportivas para a concesión das subvencións municipais. As cantidades subvencionadas pagaranse atendendo ás previsións da Tesourería do Concello, podendo anticiparse o 50% do seu importe mediante orde da Alcaldía, sempre previa xustificación do importe que se percibe anticipadamente. A. O importe da subvención anual deberá xustificarse antes do 31 de decembro do ano en curso. B. A xustificación dos gastos realizarase mediante os seguintes documentos que deben corresponder ao ano natural de que se trata: 1.º Facturas oficiais e que cumpran os requisitos legais, expedidas a nome do clube, onde consten a obra, subministración ou servizo prestado polo provedor.2.º Nóminas de salarios e TC1 e TC2 da seguridade social do persoal 3.º Recibos onde consten as cotas pagadas por fichas, arbitraxes ou taxas.4.º Certificacións expedidas polas federacións correspondentes. Non se admitirán xustificantes que non teñan relación directa con gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. En todo caso, a xustificación da subvención concedida deberá incluir os documentos que acrediten o pagamento dos gastos xustificados, de acordo co establecido no artigo 31 da Lei 38/2003 así como no artigo 29 da Lei 9/2007 de Subvencións de Galicia, que consideran gasto realizado o que fora efectivamente pagado con anterioridade á finalización do período e xustificación. C. Xunto cos anteriores documentos deberá presentarse unha declaración xurada do presidente do clube onde conste que o total da subvención outorgada polo Concello sumada ás das outras administracións públicas non superou o importe total dos gastos. En caso de que fose superior, diminuirase a achega municipal ata igualar a suma dos gastos totais. D. Os xustificantes deberán sumar, polo menos, a totalidade da subvención recibida no ano. A falta de xustificación dentro do prazo establecido dará lugar á baixa da subvención, se esta non fose pagada, e ao reintegro, se se dese o caso, das cantidades adiantadas. E. Xustificarán as facturas conforme o modelo, anexo. Se unha vez requirido o reintegro das cantidades indebidamente percibidas polo clube, este non se produce dentro dos prazos establecidos, procederase pola vía executiva cos xuros de constrinximento que correspondan. Para todo o non previsto nestas bases estarase ao disposto na Lei 38/2003, do 17 de novembro, xeral de subvencións e demais disposicións de réxime local. O Grove, 5 de febreiro de 2015.—O Alcalde, Miguel Ángel Pérez García. Este anexo baséase na necesidade de axudar economicamente aos clubs que participan tanto en campionatos de España como en fases de ascenso, respectivamente, debido á enorme cantidade de gastos que ocasionan este tipo de competicións, tanto en desprazamentos como en aloxamento. Tamén a repercusión social e deportiva deste tipo de competicións en que participan equipos de todas as idades e habitualmente con bos resultados nos leva a facer un apartado especifico no cal dar cabida a unhas subvencións propias desta actuación. A partida orzamentaria para este anexo é de 3.000,00 €, os cales estarán contemplados dentro do crédito 341.48000 do orzamento municipal. Os beneficiarios deste anexo serán os clubes que, ademais de cumpriren o artigo terceiro das Bases para a concesión de subvencións municipais, a clubes do Concello do Grove que certifiquen a súa clasificación na tempada xa rematada en fases de ascenso ou campionatos de España. Estas competicións deberán disputarse fóra da provincia de Pontevedra. O procedemento de concesión das subvencións iniciarase coa solicitude previa do clube interesado, acompañada da documentación complementaria correspondente e presentarase no Rexistro, anexado e diferenciando da documentación solicitada nas Bases para a concesión de subvencións municipais a clubes do Concello do Grove. Os clubes solicitantes deberán entregar para a solicitude desta subvención unha relación dos campionatos de España ou fases de ascenso en que participasen a tempada xa rematada, cos seguintes requisitos: 1. Denominación da competición.2. Datas da competición.3. Categorías nas cales se participou.4. Lugar de desenvolvemento.5. Quilómetros de ida e volta (este concello revisará esa quilometraxe cos mapas actuais e rutas recomendadas). 6. Número de deportistas desprazados/as.7. Días de estancia (salvo casos excepcionais, establécense como base 3 días). 8. Adestradores/as e delegados/as desprazados/as (establécense como base 1 adestrador/a e 1 delegado/a). A Xunta de Goberno, por proposta da Comisión de Valoración, aprobará o montante final da subvención adxudicado da seguinte maneira: 1. Adxudicarase unha partida de 3,000,00 euros.2. Deste montante destinarase un 60% para os gastos de axudas de custo, que se repartirán e calcularán da suma dos/as deportistas, o/a adestrador/a, e o/a delegado/a, e multiplicarase polo numero de días desprazados/as.3. O 40% para os gastos de quilometraxe repartirase segundo o cálculo de prezo/quilómetro As cantidades subvencionadas pagaranse atendendo ás previsións da Tesourería do Concello, podendo anticiparse o 50% do seu importe mediante orde da Alcaldía, sempre previa xustificación do importe que se percibe anticipadamente. A. O importe da subvención anual deberá xustificarse antes do 31 de decembro do ano en curso. Por razóns que se deberán motivar, a Xunta de Goberno poderá acordar outro prazo diferente para a entrega das xustificacións. B. A xustificación dos gastos realizarase mediante os seguintes documentos que deben corresponder ao ano natural de que se trata: 1º. Facturas oficiais e que cumpran os requisitos legais expedidas a nome do clube, onde conste a obra, subministración ou servizo prestado polo/a provedor/a. Non se admitirán xustificantes que non teñan relación directa con gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. En todo caso, a xustificación da subvención concedida deberá incluir os documentos que acrediten o pagamento dos gastos xustificados, de acordo co establecido no artigo 31 da Lei 38/2003 así como no artigo 29 da Lei 9/2007 de Subvencións de Galicia, que consideran gasto realizado o que fora efectivamente pagado con anterioridade á finalización do período e xustificación. C. Os xustificantes deberán sumar, polo menos, a totalidade da subvención recibida por este concepto. A falla de xustificación dentro do prazo establecido dará lugar á baixa da subvención se esta non fose pagada e ao reintegro, se se dese o caso, das cantidades adiantadas. Se unha vez requirido o reintegro das cantidades indebidamente percibidas polo clube, este non se produce dentro dos prazos establecidos, procederase pola vía executiva cos xuros de prema que correspondan. Para todo o non previsto nestas bases estarase o disposto na Lei 38/2003, do 17 de novembro, xeral de subvencións e demais disposicións de réxime local. O Alcalde–O Grove, 5 de febreiro de 2015 En O Grove, a 5 de febreiro de 2015.—O Alcalde, Miguel Ángel Pérez García.